ടി.പി.ആര് വീണ്ടും 15ന് മുകളില് തിരുവനന്തപുരം : സംസ്ഥാനത്ത് കൊവിഡ് രോഗവ്യാപന നിരക്ക് വീണ്ടും 15 ശതമാനം കടന്നു. ഇന്നലെ 21,613 പേര്ക്കാണ് രോഗം സ്ഥിരീകരിച്ചത്. 24 മണിക്കൂറിനിടെ 1,39,623 സാമ്ബിളുകള് പരിശോധിച്ചു. ഇതോടെയാണ് ടെസ്റ്റ് പോസിറ്റിവിറ്റി നിരക്ക് ടി.പി.ആര് 15.48 ശതമാനത്തിലെത്തിയത്. 127 മരണങ്ങളും റിപ്പോര്ട്ട് ചെയ്തു. ഇതോടെ ആകെ മരണം 18,870 ആയി. ചികിത്സയിലായിരുന്ന 18,556 പേര് രോഗമുക്തി നേടി. 87 തദ്ദേശസ്വയംഭരണ പ്രദേശങ്ങളിലായി 634 വാര്ഡുകളാണ് ഡബ്ല്യു.ഐ.പി.ആര് പ്രതിവാര ഇന്ഫെക്ഷന് പോപ്പുലേഷന് റേഷ്യോ എട്ടിന് മുകളിലുള്ളത്. ശമിക്കാതെ വ്യാപനം രോഗികള് ഏറെയും വടക്കന് ജില്ലകളിലാണ്. മലപ്പുറം 3193, എറണാകുളം 2643, തൃശൂര് 2470, കോഴിക്കോട് 2322, പാലക്കാട് 2134, കൊല്ലം 1692, കണ്ണൂര് 1306, ആലപ്പുഴ 1177, കോട്ടയം 1155, തിരുവനന്തപുരം 1155, പത്തനംതിട്ട 824, വയനാട് 619, കാസര്കോട് 509, ഇടുക്കി 414 എന്നിങ്ങനെയാണ് ജില്ലകളിലെ സ്ഥിതി.